Laat elke oomblik saam met God tel, met Mini oordenkings vir meisies.
Hierdie 180 kort dagstukkies is spesiaal vir besige meisies wat graag kwaliteit-tyd saam met die Here wil deurbring. Die temas fokus op die daaglikse leefwêreld van ampertiener-meisies en nooi hulle uit om al die maniere te ontdek hoe God hulle liefhet en vir hulle sorg.
Carolyn Larsen is 'n topverkoper-skrywer en ervare spreker met 'n Godgegewe passie om die evangelie aan vroue en kinders te bring. Sy het al meer as 50 boeke vir kinders en volwassenes geskryf en haar boeke is al met verskeie pryse bekroon.
152 x 107 mm
In die begin
Alles het by God begin. Toe Hy met die skepping begin het, was daar nie 'n aarde, hemel, mense of diere nie. Kyk net na die wêreld wat Hy gemaak het. Dink aan die see, berge, wind, reën, weerlig, skoenlappers, olifante, jouself … Wat 'n almagtige God! Hy gee aandag aan detail; Hy ken die grootste dinge in die wêreld, en ook die klein ­ ste. Hy het jou gemaak. Hy het jou lief. Hy het 'n plan vir jou. Dis die moeite werd om Hom te leer ken. Die Bybel is sy verhaal en deur dit te lees sal jy leer hoe Hy vir sy kinders sorg, en hoe Hy vir jou sal sorg en vir jou liewer sal wees as wat jy ooit kan dink.